stanford-oval/wikipedia huggingface dataset:
מת'יו שניידר
תחילת הדרך

שניידר נולד במנהטן לסאם, אמריקאי יהודי, ואלין, קנדית שהתגיירה כדי להינשא לסאם. את שנות ילדותו העביר בניו ג'רזי וברוד איילנד.
סאם היה מאמן הוקי לנוער, שהחל לאמן את מת'יו מגיל צעיר. הוא ייעד את מת'יו מראש לעמדת המגן, מאחר שלדבריו "זו עמדה שצריך לחשוב בה יותר".
את נבחרת ההוקי קרח של התיכון בו למד הוביל שניידר לשלוש זכיות רצופות באליפות התיכונים של רוד איילנד, בטרם עזב את הבית בגיל 17 ועבר לקנדה על מנת לשחק בליגות הצעירים המרכזיות של קנדה - המקפצה העיקרית לדראפט ה-NHL. הוא התקבל לאחת הליגות המובילות, Ontario Hockey League, בקבוצת קורנוול רויאלס. כבר אחרי שנה בקבוצה, בגיל 18, ניגש לדראפט ה-NHL ונבחר במקום ה-44 (סיבוב שלישי) על ידי מונטריאול קנדיאנס.
מונטריאול קנדיאנס

תחילת דרכו של שניידר בקנדיאנס לא הייתה קלה. בעונתו הראשונה, 1987/88, שיחק בקבוצה ארבעה משחקים בלבד בטרם נשלח בחזרה לקבוצה ממנה בא, קורנוול רויאלס, בליגות הצעירים של קנדה. הוא הוחזר למסגרת בוגרים לקראת סיום העונה, לקבוצה-הבת של הקנדיאנס, שרברוק קנדיאנס בליגה המשנית AHL. את העונה הבאה, 1989/90, עבר לכל אורכה שוב בליגות הצעירים.
בעונת 1990/91 חילק שניידר את העונה בין מונטריאול לשרברוק, ולבסוף תפס מקום של קבע בסגל הקנדיאנס וסיים את העונה עם 7 שערים ו-14 אסיסטים מעמדת המגן ב-44 משחקים, עליהם הוסיף שער ושני אסיסטים בפלייאוף. הוא המשיך וביסס את עצמו כמגן המוביל של הקבוצה, תוך שהוא מעלה את תרומתו ההתקפית מעונה לעונה. במיוחד בלטה יכולתו לכבוש מרחוק במצבי power play - כאשר קבוצתו נמצאה ביתרון מספרי עקב עונש שספגה הקבוצה השנייה.
בעונת 1992/93 היה שניידר המגן המצטיין של הקבוצה שזכתה באותה עונה בגביע סטנלי, כאשר בסדרת הגמר מול לוס אנג'לס קינגס הוביל שניידר את הגנת הקנדיאנס להתמודדות מוצלחת מול התקפת הקינגס שהובלה בידי ויין גרצקי.
שניידר המשיך לעונת שיא מבחינה התקפית בעונת 1993/94 עם 20 שערים ו-32 אסיסטים, כולל 11 שערי power play - מאזן גבוה מאוד עבור מגן. למרות זאת, הקבוצה איבדה את תוארה. עונה אחת לאחר מכן, לקראת סיום מועד ההעברות בליגה וכשהיה ברור שהקנדיאנס לא יגיעו לפלייאוף, הועבר שניידר לניו יורק איילנדרס.
ניו יורק וטורונטו

במדי ניו יורק איילנדרס המשיך שניידר לגלות יכולת הגנתית והתקפית כאחד, ואת עונת 1005/96 סיים עם 47 נקודות ב-65 משחקים. יכולתו הקנתה לו בפעם הראשונה זימון למשחק ה"אול-סטאר" של ה-NHL.
למרות זאת, לקראת סיום העונה ועם סגירת מועד ההעברות, הועבר שניידר בעסקה נוספת לטורונטו מייפל ליפס.
שניידר לא השאיר חותם במייפל ליפס. פציעת מפשעה גרמה לכך שהוא הוגבל ל-26 משחקים בלבד בעונה הראשונה שלו בליפס. בעונה השנייה התאושש מפציעתו וסיים אותה עם 37 נקודות. עם תום העונה התגלע סכסוך חוזי בינו לבין הקבוצה, ומספר משחקים בתוך עונת 1998/99 הוא הועבר לניו יורק ריינג'רס.
גם בריינג'רס לא הטביע שניידר חותם גדול. כשהליגה התרחבה לפני עונת 2000/01, החליטו הריינג'רס לא להגן עליו, והוא הועמד לבחירה לקבוצות החדשות של הליגה בדראפט התרחבות. אחת הקבוצות החדשות, קולומבוס בלו ג'אקטס, בחרה אותו, אך תוך זמן קצר העבירה אותו בעסקה ללוס אנג'לס קינגס בלי ששיחק בג'אקטס אפילו משחק אחד.
שנות ה-2000

העונה הראשונה של שיינדר בקינגס הייתה מוצלחת הן עבורו אישית והן עבור הקבוצה. שניידר סיים אותהעם 16 שערים ו-35 אסיסטים ובסך הכל 51 נקודות. בפלייאוף הוסיף 9 אסיסטים, והקינגס הפתיעו את דטרויט רד וינגס החזקה בסיבוב הראשון לפני שנוצחו בקושי בסיבוב השני על ידי קבוצה חזקה נוספת, קולורדו אוולאנש, במשחק שביעי ומכריע.
לאחר שהחסיר כרבע מעונת 2001/02 בשל בקע שפגם מאוד ביכולתו גם כשהיה כשיר למשחק, שב שניידר בכוחות מחודשים לעונה אישית מצוינת נוספת במדי הקינגס ב-2002/03. הצטיינותו הביאה לו בפעם השנייה זימון למשחק ה"אול סטאר" של הליגה. לקראת סיום ההעברות, כשהיה ברור שהקנינגס לא יעלו לפלייאוף, הועבר שניידר לדטרויט רד וינגס שחיפשה חיזוק הגנתי לקראת הפלייאוף.
שניידר המשיך לשחק ולהצטיין בדטרויט 3 עונות נוספות (לא כולל עונת 2004/05 שבוטלה בשל סכסוך עבודה בליגה), כאשר בעונת 2005/06 קבע שיאי קריירה של 21 שערים ו-65 נקודות. באותה עונה כבר את שערו ה-200 בליגה ושיחק את משחקו ה-1000.
עם סיום חוזהו בדטרויט חתם שניידר במדי אנהיים דאקס, שחיפה מגן שייכנס לנעליו של הקפטן שלה סקוט נידרמאייר, שעמד בפני פרישה. עם זאת, כשחזר נידרמאייר לבסוף למשחק, החליטו הדאקס לוותר על שניידר לאחר עונה אחת בלבד.
בשתי העונות האחרונות של הקריירה הפעילה שלו גילה שניידר המבוגר ירידה בולטת ביכולתו. אל הפציעות שפגעו בו נוספה פציעת כתף שהצריכה ניתוח, והוא עבר בין 4 קבוצות שונות תוך תרומה מועטה לפני שהכריז על פרישה בקיץ 2010.
קריירה בינלאומית

שניידר ייצג לראשונה את ארצות הברית בזירה הבינלאומית באליפות העולם עד גיל 20 ב-1988. הוא רשם לעצמו שני אסיסטים ולא כבש שער. ארצות הברית שיימה את האליפות במקום השישי.
במפעלי הבוגרים שיחק שניידר לראשונה במדי ארצות הברית במהדורה הראשונה של גביע העולם בהוקי קרח, מפעל נבחרות של ה-NHL שהחליף את גביע קנדה, ב-1996. שניידר כבש בטורניר שני שערים ועלה עם נבחרת ארצות הברית לסדרת הגמר, בה הפתיעה את נבחרת קנדה וזכתה בתואר.
שנתיים אחר כך, ב-1998, שיחק שניידר במדי נבחרת ארצות הברית באולימפיאדת נאגנו - האולימפיאדה הראשונה בה השתתפו שחקני NHL. שניידר לא תרם דבר מבחינה התקפית וסיים ללא שערים או אסיסטים, וארצות הברית נוצחה ברבע הגמר על ידי נבחרת צ'כיה והסתפקה במקום השישי.
פציעות מנעו ממנו את האפשרות לשחק בנבחרת ארצות הברית באולימפיאדת סולט לייק סיטי (2002) ובמהדורה השנייה של גביע העולם ב-2004.
ב-2006 ייצג את ארצות הברית בפעם האחרונה, באולימפיאדת טורינו, וגם באולימפיאדה השנייה והאחרונה שלו ירד מנוצח עם נבחרתו ברבע הגמר, הפעם על ידי נבחרת פינלנד.
לאחר הפרישה

לאחר הפרישה מונה שניידר לתפקיד עוזר בכיר למנכ"ל ה-NHLPA - איגוד שחקני ה-NHL. עיקר עיסוקו הוא בקידום חוקים ותקנות להגדלת בטיחותם של השחקנים.
ב-2012 מונה על ידי ארגון מכבי בארצות הברית להיות המנהל המקצועי של נבחרת ההוקי קרח של ארצות הברית למשחקי המכביה ה-19. לאחר שהשתתף בשלבים הראשונים של גיוס ומיון השחקנים, עזב את התפקיד.
ב-2014 התקבל שניידר כחבר בהיכל התהילה של הספורט היהודי.
חיים אישיים

שניידר גדל כיהודי, אך למד בבית ספר תיכון קתולי בגלל תוכנית ההוקי המפותחת שלו. הוא התקרב לשורשיו היהודיים בתקופתו בלוס אנג'לס קינגס, שם קיים מפגשי לימוד שבועיים עם רב והחל לצום ביום כיפור ולחגוג חגים יהודיים נוספים.
שניידר נשוי ואב לשלושה ילדים. על משפחתו והתקרבותו לשורשיו סיפר ב-2006: ”אני יהודי גאה ואני מחנך את ילדי להיות יהודים גאים. כשאתה מתבגר, ובמיוחד כשיש לך משפחה, הדת נעשית חשובה יותר. במשך השנים זה דבר שהתעניינתי בו יותר ויותר. חשוב לי שילדי יהיו מזוהים עם האמונה היהודית.”
על פי עדותו, על פני קריירה שנמשכה 21 עונות ולמעלה מ-1300 משחקי NHL, הוא נתקל רק פעמיים בהערות אנטישמיות מצד שחקנים יריבים, את שמותיהם מעולם לא ציין. לדבריו לא הגיב מילולית להערות, אך הגיב כדרכו של מגן הוקי קרח - במשחק קשוח במיוחד מול אותם יריבים, ובתיקולם אל הלוחות בצידי הזירה.
סטטיסטיקה בקריירת הבוגרים > בינלאומי (רשמיים בלבד)

| שנה | קבוצה | טורניר | מיקום | מש | שע | אס | נק | ד"ע |
| --- | --- | --- | --- | --- | --- | --- | --- | --- |
| 1996 | ארצות הברית | גביע העולם בהוקי קרח |  | 7 | 2 | 0 | 2 | 8 |
| 1998 | ארצות הברית | אולימפיאדת נאגנו | 6 | 4 | 0 | 0 | 0 | 6 |
| 2006 | ארצות הברית | אולימפיאדת טורינו | 8 | 6 | 1 | 2 | 3 | 16 |
| סה"כ | סה"כ | סה"כ | סה"כ | 17 | 3 | 2 | 5 | 30 |
נסיך אדום, נסיכה כחולה

| --- | --- |

כריכת הספר נסיך אדום, נסיכה כחולה
 מידע כללי
 מאת:  עפרה גלברט-אבני
 שפת המקור:  עברית
 סוגה:  ספרות ילדים
 הוצאה
 הוצאה:  הוצאת הקיבוץ המאוחד
 תאריך הוצאה:  1992
 קישורים חיצוניים
 הספרייה הלאומית:  001274878
נסיך אדום, נסיכה כחולה הוא ספר ילדים מאת עפרה גלברט-אבני. הספר אויר על ידי מושיק לין. הספר יצא לאור בהוצאת הקיבוץ המאוחד בשנת 1992.
עלילה

יוסי הוא ילד שנהנה לצייר ובדרך-קבע נושא את צבעי-היסוד בכיסו. הוא אינו אוהב להיות ילד טוב והוא מחליף כל דבר חשוב שעליו לעשות בציור. שיגעון-הציור שלו אינו מוצא-חן בעיני איש מלבדו, עד כי לבסוף לא הייתה מסוגלת עוד מורתו לסבול את חיבתו העזה לציור ופקדה עליו לכתוב חיבור מעורר-עניין בחדר המורים. הוא החל, כהרגלו, להוציא את הצבעים מן הכיס אולם לדרישתה של מורתו נמנע משימוש בצבעים. למרות דרישה זו, ולמרות שמטרתו הייתה לכתוב חיבור, הוא צייר רצף של ציורים שיוצר סיפור במרכזו נסיך ונסיכה המאוהבים זה בזו. כל אחד מהם גר באזור מונוכרומטי (אצל הנסיך אדום ואצל הנסיכה כחול). מלכי הממלכות מסוכסכים זה עם זה. על תושבי האזורים המונוכרומטים חל איסור לדבר עם תושבי האזור המונוכרומטי האחר ועקב כך נאלצים הנסיך והנסיכה לנופף זה לזה במטפחת.
הנסיך והנסיכה מגלים כי הנשיקות שהם מפריחים זה לזה הופכות לפרחים שצבעם תואם לצבעו של מפריח הנשיקה ואף כי ביכולתם ליצור פרחים סגולים כאשר שתי הנשיקות נפגשות. בהמשך מתווספים צבעים נוספים לשדה עקב נוכחותה של שמש צהובה שזרחה בשמיים. הפרחים מוצאים חן בעיניה והיא מחממת אותם. כל אחד מהמלכים נדהם מן השדה הצבעוני ושולח את אנשיו לפני שהמלך השני יבחין בשדה הצבעוני. למעשה שניהם הבחינו בשדה יחדיו וכך האנשים הכחולים והאנשים האדומים נפגשים לראשונה.
גם בעקבות האירועים מתאחדים הנסיך והנסיכה, האיסור על הקשר בין האנשים האדומים לאנשים הכחולים מתבטל. השמש שולחת את קרניה כדי לנשק את הנסיך והנסיכה שמקבלים בעקבות כך צבעים נוספים. הם זוכים בבגדים צבעוניים, שיער צהוב לנסיכה ושיער שחור לנסיך. המלכים, שנשארו כל אחד בממלכתו, אינם יודעים מה מקור הצבעים הללו.
בסיום שב יוסי לכיתה. המורה בוחנת את ציוריו ואת הצבעים שיש לו בכיס ואומרת ליוסי כי "כל העולם בכיסו".
נטואי

| --- | --- |
 מדינה:  קמרון קמרון
 אזור:  אזור המרכז
 שטח:  430 קמ"ר
 גובה:  558 מטרים
 אוכלוסייה:  ‏
  ‑ בעיר:  2,800 (2017)
 קואורדינטות:  4°26′51″N 11°37′32″E﻿ / ﻿4.4475°N 11.625555555556°E﻿ / 4.4475; 11.625555555556 
 אזור זמן:  UTC +1
  מפת מיקום  מפה מפורטת   (למפת קמרון מוגדלת) יאונדה דואלה מרואה גארואה ברטואה במנדה נגאונדרה ניגריה ניז'ר צ'אד הרפובליקה המרכז אפריקאית  קונגו גבון גינאה המשוונית  מפרץ גינאה נטואי(למפת קמרון רגילה) יאונדה דואלה מרואה גארואה ברטואה במנדה נגאונדרה ניגריה ניז'ר צ'אד הרפובליקה המרכז אפריקאית  קונגו גבון גינאה המשוונית  מפרץ גינאה נטואי(למפת אזור המרכז רגילה) יאונדה אובאלה ננגה-אבוקו באפיה המזרח הדרום אדמאווה החוף המערב צפון-מערבנטואי(למפת אזור המרכז מוגדלת) יאונדה אובאלה ננגה-אבוקו באפיה המזרח הדרום אדמאווה החוף המערב צפון-מערבנטואי  he tabBackground:;tabBorder:#aaa;defaultTab:0;
 
נטואי (בצרפתית: Ntui) היא עיירה בקמרון שנמצאת באזור המרכז.
גאוגרפיה

נטואי ממוקמת כ-69 ק"מ מבירת המדינה ומבירת האזור יאונדה. בנוסף היא נמצאת על גדות הנהר סאנגה (אנ').
אקלים

הטמפרטורה הממוצעת היא 21 מעלות צלזיוס. החודש הכי חם הוא מרץ (22 מעלות צלזיוס). החודש הכי קר הוא אוגוסט (20 מעלות צלזיוס). כמות המשקעים הממוצעת היא 1,847 מילימטרים בשנה. חודש אפריל הוא החודש שיש בו הכי הרבה גשם (354 מ"מ גשם), וחודש ינואר הוא החודש שיש בו הכי פחות גשם (7 מ"מ גשם).
תנועה ותחבורה

היא ממוקמת ליד הכביש הלאומי N15 ונמצאת כ-13 ק"מ מהכביש הלאומי N1.
הערות שוליים

↑  "NASA Earth Observations Data Set Index". NASA. נבדק ב-30 בינואר 2016. {{cite web}}:  (עזרה)
↑  "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}:  (עזרה)
ערך זה הוא קצרמרבנושא יישובים בקמרון. אתם מוזמנים לתרום לוויקיפדיה ו.
נח עלוני

נח עלוני (1911 - 12 במאי 1984) היה ראש המועצה המקומית קריית מוצקין בין ה-12 בינואר 1958 לבין ה-14 בדצמבר 1959.
ביוגרפיה

עלוני נולד בפולין. היה תלמיד ישיבה ובית ספר ערב. הוא עבר גם הכשרה חלוצית בגולה, טרם עלייתו ארצה, בשנת 1933. בארץ הוא שימש כחלוץ בהקמתם של מספר יישובים. במושב שאר ישוב ובמושב כפר חוגלה, הוא שימש בתפקידים ציבוריים - מנהליים.
בין השנים 1948–1964 הוא היה עובד הסוכנות היהודית ועסק בקליטת עלייה. בינואר 1958 הוא קיבל מהסוכנות חופשה ללא תשלום, בת שנתיים, כדי לשמש כראש מועצת קריית מוצקין. זאת לאחר שקואליציה במליאת המועצה, שהונהגה על ידי משה גושן ממפא"י הדיחה מראשות המועצה את אריה גרושקביץ מהמזרחי. החל מאמצע דצמבר 1959, שימש בתפקיד גושן עצמו, לאחר שנבחר בבחירות מסודרות. אף על פי שכהונתו של עלוני הייתה קצרה, ניכרה בה תנופת פיתוח בקריית מוצקין.
לאחר תום כהונתו, חזר עלוני למלא תפקידים מנהליים בסוכנות ובהמשך בחברות פרטיות ומוניציפליות בירושלים.
הוא נפטר בירושלים ממחלה ב-1984. על שמו נקרא רחוב קצר בעיר.
משחוק

מִשְׂחוּק (באנגלית: Gamification) הוא פעולה בה נעשה שימוש בטכניקות של משחק או עיצוב משחקים, על מנת לשפר ביצועים בתחומים שאינם בהכרח קשורים למשחק עצמו. המשחוק מעודד אנשים לאמץ התנהגויות רצויות או להרחיב את השימוש בהן.
משחוק פועל באמצעות הפיכת הטכנולוגיה למרתקת יותר, הצגת דרך להשגת שליטה עצמית ואוטונומיה[דרוש מקור], סיוע בפתרון בעיות והימנעות מהסחות דעת תוך ניצול הנטייה הפסיכולוגית של בני אדם לשחק. הטכניקה יכולה לעודד אנשים לבצע מטלות שהם בדרך כלל תופשים כמשעממות, דוגמת מילוי סקרים, ביצוע קניות, מילוי טופסי מס וכדומה.
טכניקות

דוגמאות מוקדמות של משחוק מבוססות על מתן "נקודות" לאנשים שחולקים חוויות דרך פלטפורמות מבוססות מיקום דוגמת פיצ'ר (אנ') "Place" של פייסבוק, foursquare ו-Gowalla. כמה מהטכניקות כוללות:
השגת "תגים" (badges).
עלייה ברמות (levels).
לוחות מובילים ("leader boards").
"מד התקדמות" או מדד חזותי אחר המציין כמה אנשים קרובים להשלמת משימה אשר החברה מנסה לעודד, כמו משימות שיתוף ידע, להשלים פרופיל ברשת חברתית מקוונת או בפורטל הארגוני, או השגת פרס קונה מתמיד.
מטבע וירטואלי.
מערכת להענקת פדיון, מתנות, מסחר ודרכים אחרות להחלפת נקודות.
הצבת אתגרים בין משתמשים.
שיבוץ casual game (משחקי וידאו הנמצאים בשימוש של קהל המונים של גיימרים מזדמנים) קטנים בין בתוך פעילויות אחרות.
חברות וארגונים

החל מסוף העשור הראשון של המאה ה-21 לכד המושג את תשומת לבן של קרנות הון סיכון, אחת מהן ציינה כי משחוק נחשב לתחום המבטיח ביותר של המשחקים. עוד צוין, כי מחצית מכלל החברות שביקשו מימון לפיתוח יישומי מחשב, ציינו עיצוב משחקים במצגות שלהן.
בעשור האחרון התפתחו בעולם "משחקי ערכים" המבוססים על מחקרים רב תרבותיים והמשמשים לעיצוב תרבות הארגון באמצעות בחירה משותפת של ערכי ליבה משותפים. עוצמת תהליכי המשחוק היא בספונטניות שהם מייצרים ובכך שהם מנטרלים את הרצייה הטבעית שלנו "לרצות את האחר". התוצאה היא תהליך אשר תורם לאפקטיביות של הארגון, כמו גם לשביעות הרצון ולתהליכי ההנעה של עובדיו, לצד השימוש בכלים כמו: תוכנת ערכים ושאלוני ערכים.[דרושה הבהרה] תהליכי המשחוק בעזרת "משחקי הערכים", כמו גם תהליכי המשחוק העוסקים: בעולם הצרכים, התקשורת, הרגשות - נמצאים כיום בשימוש נרחב בעבודתם של מטפלים, יועצים, מנהלי ידע, מנחי קבוצות ומאמנים. מה שחשוב הוא שיותר ויותר ארגונים ואנשי מקצוע מבינים את החשיבות העצומה שיש לעבודה מתוך ההמיספרה הימנית של המוח (האחראית על הרגש, השמחה, היצירתיות, החדשנות, התשוקה), במקביל ולא במקום העבודה מתוך ההמיספרה השמאלית של המוח (האחראית על השכל, ההיגיון, הלוגיקה הסדר).
חברות וארגונים > משחוק בשימוש ארגונים

בחברת Accenture, כחלק מתוכנית ניהול הידע בארגון, השתמשו בטכניקות משחוק כדי, "לשנות את כללי המשחק" (פשוטו כמשמעו). המטרה של המישחוק הייתה עידוד והעצמה של אנשיה לשתף פעולה ולשתף במידע וידע על פני הרשת הגלובלית שלה המונה למעלה מ-250,000 עובדים. כחלק מהמשחוק, פעילויות מסוימות הכרוכות בשיתוף פעולה ושיתוף ידע קיבלו ניקוד מסוים אשר ניתן לעובדים. בהמשך, זוהו יותר מ-30 פעילויות שזוקקו לשלוש התנהגויות מפתח:
להתחבר: איך עובדים מתחברים לתוכן ולקהילות שהם צריכים לצורך ביצוע העבודה שלהם
לשתף: הרמה שבה אנשים משתפים את הידע שלהם וההשפעה של השיתוף על עובדים נוספים
לטפח: הנכונות של עובדים לשתף פעולה ולפתח נקודות מבט ורעיונות של עובדים אחרים, כדי לטפח תרבות של שיתוף פעולה בארגון
ספקי תוכנות עסקיות, דוגמת SAP עוסקות באופן פעיל ביותר במשחוק של תהליכים בארגון. כך למשל, משחק וירטואלי המייצג מפעל שלם, ממש כמו במשחק המחשב סים סיטי, רק בהבדל שכל הפעולות התרחשו במציאות.
מלבד SAP, גם EMC, IBM, דלויט טוש טומטצו ומיקרוסופט החלו להשתמש במשחוק בתהליכים ויישומים הפונים לצרכנים ולגורמים שאינם צרכנים.
גם משרד העבודה הגמלאים הבריטי יצא ביוזמה בשם "רחוב הרעיונות" במטרה לעודד חדשנות בקרב עובדים. במהלך השנה וחצי הראשונות להפעלת היוזמה נאספו 1,400 רעיונות, ש-63 מהם הגיעו לשלב היישום.
מישחוק בחינוך

הכנסת מישחוק לתחום החינוך נראית כיום הגיונית בעקבות השימוש ההולך וגובר בטכנולוגיה כאמצעי נוסף לרכישת ידע. למידת תוכן באמצעות קורסים מקוונים היא למידה קיימת ומוכרת. המעבר מטקסט כתוב ללמידה דרך משחק ממוחשב הוא מעבר מתבקש בעידן העכשווי וצפוי להיעשות בטבעיות ובקלות. על פי דו"ח של פרויקט הורייזן,שפורסם ב-2013 מוסדות להשכלה גבוה, בספרד כבר משתמשים במישחוק כדי לשפר את יכולות החשיבה הביקורתית של הסטודנטים. במדריד סטודנטים למנהל עסקים לומדים את המורכבות של מדיניות כלכלית בעולם הגלובלי באמצעות משחק סימולציה בשם “10 Downing Street”. הסטודנטים לוקחים על עצמם תפקידים של דמויות מפתח בממשל הבריטי העוסקים בתחום וחוקרים את הנושא דרך העיניים שלהם. העבודה מתנהלת בקבוצות קטנות אשר דנות בשאלה-מהי המדיניות הטובה ביותר הניתנת ליישום אחרי הבחירות. שיטת משחוק אחרת המופעלת באוניברסיטאות היא באמצעות שימוש בתגים מקוונים. השיטה מתאפשרת באמצעות פרויקט שהוקם בשנת 2011 ונקרא:Mozilla Open Badges project.מדובר במערכת המאפשרת לתלמידים לצבור תיעוד של הכישורים שלהם, הישגים ואיכויות, בתצוגה חזותית הפונה לציבור. סטודנט אשר מסיים את חובותיו מקבל תג אותו הוא יכול להציג בפני עמיתיו ללימודים, מרצים, מעסיקים פוטנציאלים ובכל מקום אחר ברחבי הרשת. למעשה זהו שכלול של שיטת המדבקות המוכרת לנו מהגנים ובתי הספר היסודיים. שיטת התגים מאפשרת לסטודנטים לקבל הכרה גם בלימודים שאינם פורמליים ואינם מיועדים לקרדיטציה. שימוש במישחוק ככלי למינוף הלמידה ושיפור הבנת התכנים, יכול להיות נגיש לכיתות שמשלבות למידה מקוונת כחלק ממערך השיעור אך מתאים גם בכיתות שאינן משתמשות בטכנולוגיה. על-אף התפיסה הרווחת, הפיכת הלמידה למשחק אינה בהכרח דיגיטלית וניתנת ליישום בקלות גם ללא מחשבים. יישום המשחוק חייב להיעשות בהתאמה נכונה בין עקרונות המשחק לתוכן הנלמד כדי להשיג את המטרה ולהעלות את מוטיבציית הלמידה.
תרומה לקהילה

רשויות מוניציפליות משכנעות אזרחים בעזרת משחוק למחזר בקבוקים ויש עמותות משתמשות בו כדי להעלות את המודעות למצב בדארפור. בתחום המדע נרשמה פריצת דרך מדעית באמצעות שימוש במשחוק, כאשר קבוצת משתתפים במשחק חברתי הצליחה לפצח אתגר שמדענים מתחבטים בו כבר 15 שנה. קבוצת חוקרים מאוניברסיטת וושינגטון השתמשה במשחק בשם Foldit לצורך פיענוח הקונפיגורציה המדויקת של קיפול חלבונים - כיצד המבנה הבסיסי של חומצות אמינו נהפך לתלת־ממדי. הבנת התצורה המדויקת היא המפתח להבנת מחלות רבות, בהן איידס, סרטן ואלצהיימר. ב-2011 סייעו שחקני Foldit לפענח את המבנה של נגיף שגורם לאיידס בקופים.
יישומים אחרים של משחוק כוללים:
תוכניות הכשרה לעובדים.
תוכניות איכות חיים.
אתרי שירותים פיננסיים.
אתרי קניות באינטרנט.
חינוך יסודי.
ספורט אתגרי.
ניהול פרויקטים.
שיפור תוכניות נאמנות.
רשתות חברתיות.
סקרים.
קיימות.
מוקדים טלפוניים.
מחקרי שוק.
הגבלות משפטיות

מטבעו של המשחוק כמאגר של נתונים, ועקב האימוץ הגובר והולך שלו, ישנן הגבלות משפטיות מרובות שעשויות לחול על התחום. יש המתייחסים לשימוש במטבעות וירטואליים ונכסים וירטואליים כנתונים לחוקי הפרטיות, חוקי הגנה על נתונים ודיני עבודה.
ביקורת

בספר שעוסק בנושא, הציעה אליזבת קורקורן, פרופסור באוניברסיטת סטנפורד, את האפשרות שמשחוק של עסקים ועולמות וירטואליים יוצר בקרב אנשים ציפייה שאינטראקציות בחיים האמיתיים תתקיימנה במכניקות פשוטות, ותהליכים מסוימים של התפכחות מאשליות מתרחשים כאשר לא כך קורה.
מבקרים מסוימים של משחוק פוטרים אותו כבאזוורד ומציינים כי רבות מהטכניקות שלו היו בשימוש מזה זמן רב.
ביקורות אחרות כוללות:
אלמנטים מתחום המשחוק נוכחות כבר בפעילויות יומיומיות דוגמת Happy hour, תוכניות נאמנות (הענקת גמולים המעודדים נאמנות צרכנים לחברה) וכדומה.
למטרות עסקיות, משחוק אינו תקף, אופנתי, נצלני, פשטני, או שהוא פשוט מהווה שינוי שם של פרקטיקות קיימות.
משחוק מוסיף לבלבול בקרב מקבלי החלטות ביחס להבדלים המשמעותיים בין משחקים, משחקי מחשב, משחקי חברה, מכניקת משחקים (מבנים של חוקים שנועדו לייצר משחק מהנה) וכדומה.
ההשלכות השליליות של ביצוע אינטראקציות צרכניות פשוטות דמויות-משחק למטרה בפני עצמה, במקום עיצוב משחקים איכותיים או עיצוב מוצר מלא.
משחוק מחמיץ לעיתים אלמנטים דוגמת שימוש בסיפורת ובאמצעים חווייתיים שהם בעלי מקום מרכזי במה שהופך משחקים ליעילים.
ראו גם

למידה מבוססת משחק
ג'יין מקגוניגל
הערות שוליים

1 2  נעמי דרום, משחק ישכנע אתכם לעשות כל דבר, באתר TheMarker‏, 8 במרץ 2012
↑  TheMarker IT, גרטנר: עד 2015 תהליכי משחוק יוטמעו ב-50% מהארגונים, באתר TheMarker‏, 12 באפריל 2011
↑  (New Horizon Report, New Media Consortium. (2013
↑  Guttenplan, D.D., On Education, What Would You Do as The British Prime Minister, ( 2012)The New York Times
↑  Mozilla Open badges, Mozilla Foundation US
| משחקים |
| --- | --- | --- |
| סיווג לפי כלי המשחק | משחקי לוח • משחקי קופסה • משחקי קלפים • משחקי עט ונייר • משחקי חברה ללא עזרים  • משחקי כדור • משחקי מחשב, פלייסטיישן ומשחקי וידאו |  |
| סיווג לפי אופי המשחק | משחקי ספורט • משחקי תפקידים • משחקי מלחמה • משחקי אסטרטגיה • משחקי ילדים • משחקי חשיבה |  |
| שימושים למשחקים | פנאי • הנאה • בידור • גן שעשועים • משחקייה • הוראה מתקנת • E-learning ולמידה משולבת מחשב • אימון מוחי • תחרות • ספורט • משחוק |  |
| --- | --- |
בקרת זהויות :  NLI: 987007415882305171  BNE: XX5564817  BnF: cb16598418t (data)  GND: 1082245879  LCCN: sh2015002481  SUDOC: 161314317 
טכניקת משחוק של שימוש באסימוני משחק
טכניקת משחוק המבוססת על שימוש בחלקי לגו
שימוש בגרסה מוגדלת ומותאמת של משחק הלוח המוכר סולמות ונחשים
ניית'נ'ס פיימוס

| --- | --- |


 נתונים כלליים
 סוג:  רשת מסעדות
 בורסה:  נאסד"ק (NATH) 
 מייסדים:  ארצות הברית ניית'ן הנדוורקר(אנ') (מייסד המסעדה הראשונה)  ארצות הברית מורי הנדוורקר(אנ') (מייסד החברה)
 תקופת הפעילות:  1916–הווה (כ־108 שנים)
 מיקום המטה:  ג'ריקו 
 קואורדינטות:  40°34′31″N 73°58′53″W﻿ / ﻿40.575278°N 73.981389°W﻿ / 40.575278; -73.981389 
 משרד ראשי:  קוני איילנד, ניו יורק, ניו יורק ארצות הברית
 ענפי תעשייה:  מזון מהיר 
 מוצרים עיקריים:  מזון מהיר
 שווי שוק:  335.02 מיליון דולר (10 באוקטובר 2024)
 הכנסות:  50.9 מיליון דולר (2010)
 עובדים:  215 (2010)
  
 nathansfamous.com
 he
 
ניית'נ'ס פיימוס (באנגלית: Nathan's Famous; נאסד"ק: NATH) היא רשת מזון מהיר אמריקאית המתמחה בנקניקיות שבסיסה בקוני איילנד, ניו יורק, בסניפה הראשון שנוסד בשנת 1916 על-ידי מהגר יהודי-פולני בשם ניית'ן הנדוורקר(אנ'). נכון לשנת 2010, לרשת 251 סניפים ברחבי העולם. הרשת ידועה בתחרות אכילת נקניקיות אותה היא עורכת בקוני איילנד בכל יום עצמאות אמריקאי.
ניית'נס התחיל כדוכן נקניקיות במחיר ניקל ( 5 סנט ) לנקניקיה, בקוני איילנד בשנת 1916 ונושא את שמו של מייסד השותף שלה ניית'ן האנדוורקר (1892–1974), שהקים את העסק עם אשתו, אידה האנדוורקר, לבית גרינוולד. אידה הגתה את מתכון הנקניקיות שבו השתמשו, וסבתה של אידה יצרה את תערובת התבלינים הסודית. מכיוון שנקניקיות ה 100% בשר בקר של ניית'נס פיימוס לא היו כשרות במובן שלא היו תחת השגחה רבנית, האנדוורקר טבע את המונח " בסגנון כשר " מכיוון שהיו עשויות מבשר בקר בלבד, ולא מבשר חיות לא כשר כגון בשר חזיר או בשר סוס.
סניפים

הרשת מפעילה 251 סניפים ב-5 מדינות שונות. 231 סניפים פזורים ברחבי 50 מדינות ארצות הברית, כאשר 226 מופעלים בזיכיון, ו-5 מתוכם שייכים לחברה. מחוץ לארצות הברית, הרשת מפעילה 20 סניפים ב-4 מדינות: מצרים (סניף אחד), הרפובליקה הדומיניקנית (3 סניפים), איי קיימן (סניף אחד) וכווית (15 סניפים). הסניף הבינלאומי הראשון של הרשת נפתח בשנת 1997 בישראל ברחוב קינג' ג'ורג בירושלים. בנוסף נפתח סניף בקניון מלחה, ועגלת מכירת שטח בעיר דוד. (הזכיין הישראלי פשט רגל וכלל הסניפים נסגרו)
כמו כן, מוצרי החברה ניתנים לקנייה ביותר מעשרת אלפים נקודות מכירה שונות, ביניהן סניפי רשתות מזון מהיר וקמעונאות אמריקאיות מובילות נוספות (כגון רשת הכריכים "סבווי" ווולמארט), ובאמצעות חברת QVC המתמחה במכירות טלוויזיוניות.
הערות שוליים

↑  דו"ח למשקיעים: 2010
↑  Nathan Handwerker (אורכב 24.07.2015 בארכיון Wayback Machine) at the United States Social Security Death Index via FamilySearch.org.
1 2  "Handwerker of Nathan's Famous Dies; Turned His Coney Island Hot Dogs Into Food Sought Worldwide". The New York Times. 25 במאי 1974. ארכיון מ-6 בספטמבר 2016. נבדק ב-24 ביולי 2014. {{cite news}}:  (עזרה)
1 2  "Nathan's Famous History". Nation's Famous official website. אורכב מ-המקור ב-7 ביולי 2008. נבדק ב-24 ביולי 2015. {{cite web}}:  (עזרה)
↑  Abelson, Reed (15 במאי 2011). "Murray Handwerker, 89, Dies; Made Nathan's More Famous". The New York Times. ארכיון מ-7 ביולי 2015. נבדק ב-22 במאי 2011. {{cite news}}:  (עזרה)
↑  "Hot Dogs, the Jewish American Fast Food". Tablet Magazine. 29 ביוני 2016. ארכיון מ-27 ביולי 2022. נבדק ב-2022-07-26. {{cite news}}:  (עזרה)
↑  "Hot dogs are the greatest American Jewish food. Here's why". ארכיון מ-27 ביולי 2022. נבדק ב-2022-07-26. {{cite web}}:  (עזרה)
↑  Famous US Fast Food Company Nathan’s Famous Coming to Israel , באתר גלובס
↑  Food Service
| --- | --- |
בקרת זהויות :  NLI: 987007582963505171  LCCN: n2016010005  VIAF: 2350145857168822922311   WorldCat (עם VIAF): 2350145857168822922311
נסיך החלומות (שיר)

| --- | --- |
 סינגל בביצוע גלי עטרי
 יצא לאור:  1978 
 סוגה:  מוזיקת פופ 
 שפה:  עברית 
 אורך:  3.45 דק' 
 כתיבה:  שמרית אור 
 לחן:  קובי אשרת 
 
נסיך החלומות (ידוע גם בשם ולנטינו) הוא שיר שכתבה שמרית אור, הלחין ועיבד קובי אשרת ובוצע על ידי גלי עטרי. השיר יצא לאור בשנת 1978.
רקע

השיר נכתב אודות רודולף ולנטינו, שחקן קולנוע איטלקי, שהלך לעולמו ב-23 באוגוסט 1926, שיחק פעמים רבות בתפקיד המאהב, והפך למושא תשוקה של נשים רבות. לאחר שהזמרת אילנית נבחרה לייצג את ישראל באירוויזיון 1977, הוצעו לה מספר שירים, ובהם "נסיך החלומות", אך השיר נפסל בידי ועדה של רשות השידור, בטענה שהוא "לועזי מדי", ובמקומו נבחר השיר "אהבה היא שיר לשניים".
"נסיך החלומות" הוצע לאחר מכן לגלי עטרי, שביצעה אותו בפסטיבל הזמר והפזמון 1978. השיר הגיע למקום השלישי, כשלמקום הראשון באותה תחרות הגיע השיר "אבניבי" בביצועם של יזהר כהן ולהקת אלפא ביתא, שייצג את ישראל באירוויזיון 1978.
במצעד הפזמונים העברי השנתי של גלי צה"ל דורג השיר במקום החמישי, ובמצעד השנתי של רשת ג' דורג במקום השישי.
לשיר בוצעו גרסאות כיסוי ובהם של ירדנה ארזי.
הערות שוליים

↑  אתם בחרתם: "הללויה" במקום הראשון, באתר ynet, 14 במרץ 2010